Առաջին հայացքից սա կարող է շատ տարօրինակ թվալ, քանզի ուկրաինացիները բացահայտ հայտարարում են, որ դեմ են Մաքսային միությանը, որ չեն ցանկանում Ռուսաստանի հետ համատեղ ճանապարհ անցնել: Եվ սա մտնում է տրամաբանական բացատրությունների մեջ, քանզի վերջին մի քանի տարվա ընթացքում սրվել են Ռուսաստան-Ուկրաինա հարաբերությունները. Ռուսաստանն անընդհատ ստորացնում է Ուկրաինային, կեղծ համարում նրա պատմությունը, այդ երկիրը հռչակում իր անկապտելի մասերից մեկը: Ուստի, այս ընդվզումը դառնում է հասկանալի: Սակայն Պուտինի անսպասելի հայտարարությունը և մեկնաբանությունը պարտադրում են լրջորեն մտորել Ուկրաինայում տեղի ունեցող գործընթացների մասին: